กฎ กกฎ ก.ตร.ว่าด้วยการสั่งให้ข้าราชการตำรวจประจำสำนักงานตำรวจแห่งชาติหรือส่วนราชการใดหรือสำรองราชการในส่วนราชการใดพ.ศ. ๒๕๔๘ อาศัยอำนาจตามความในมาตรา๓๑ (๒) และมาตรา ๖๑ แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ตร.ในการประชุมครั้งที่ ๖/๒๕๔๘ เมื่อวันที่ ๒๐ เมษายน พ.ศ. ๒๕๔๘ ก.ตร. จึงออกกฎ ก.ตร.ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปข้อ ๒การสั่งให้ข้าราชการตำรวจประจำสำนักงานตำรวจแห่งชาติหรือส่วนราชการใดโดยให้พ้นจากตำแหน่งหน้าที่เดิมเนื่องจากผู้บังคับบัญชาเห็นว่ามีความจำเป็น และเพื่อประโยชน์แก่ทางราชการให้สั่งได้ในกรณีหนึ่งกรณีใด ดังต่อไปนี้(๑)มีเวลารับราชการก่อนครบเกษียณอายุไม่เกินหกเดือน และได้รับอนุมัติจาก ก.ตร.(๒)ไปปฏิบัติราชการนอกสังกัดสำนักงานตำรวจแห่งชาติ หรือไปราชการต่างประเทศมีกำหนดระยะเวลาเกินหนึ่งปี(๓)ไปศึกษาหรือฝึกอบรมมีกำหนดระยะเวลาเกินหนึ่งปี(๔)ไปปฏิบัติงานในส่วนราชการ หรือหน่วยงานที่จัดตั้งขึ้นใหม่หรือในส่วนราชการหรือหน่วยงานที่มีปริมาณงานเพิ่มขึ้นเป็นการชั่วคราวตามคำสั่งของผู้บังคับบัญชา(๕)ได้รับอนุญาตให้ลาติดตามคู่สมรสที่ไปปฏิบัติหน้าที่ราชการหรือไปปฏิบัติงานในต่างประเทศตามระเบียบว่าด้วยการลา(๖)ได้รับอนุญาตให้ลาไปปฏิบัติงานในองค์การระหว่างประเทศ ตามระเบียบว่าด้วยการลา(๗)มีการยุบเลิกส่วนราชการหรือยุบเลิกตำแหน่ง และยังแต่งตั้งให้ดำรงตำแหน่งอื่นมิได้(๘)มีเหตุความจำเป็นอื่นและได้รับอนุมัติจาก ก.ตร.ข้อ ๓การสั่งให้ข้าราชการตำรวจสำรองราชการในส่วนราชการใดโดยให้พ้นจากตำแหน่งหน้าที่เดิม ให้สั่งได้เมื่อมีเหตุในกรณีหนึ่งกรณีใดดังต่อไปนี้(๑)ถูกกล่าวหาว่ากระทำผิดวินัยอย่างร้ายแรงจนถูกตั้งกรรมการสอบสวน หรือต้องหาว่ากระทำผิดอาญาหรือถูกฟ้องคดีอาญาเว้นแต่ความผิดซึ่งถูกฟ้องหรือต้องหาเป็นความผิดที่ได้กระทำโดยประมาทหรือความผิดลหุโทษ หรือสืบเนื่องมาจากการปฏิบัติหน้าที่ราชการแต่ยังไม่ถึงขั้นถูกสั่งพักราชการ หรือสั่งให้ออกจากราชการไว้ก่อนตามมาตรา ๙๕(๒)อยู่ในระหว่างถูกตั้งกรรมการสอบสวนตามมาตรา ๑๐๑(๓)ประพฤติตนไม่สมควร โดยไม่เคร่งครัดในการปฏิบัติราชการตามระเบียบ คำสั่งข้อบังคับหรือนโยบายสำคัญที่สำนักงานตำรวจแห่งชาติกำหนดอันส่งผลให้การบังคับใช้กฎหมายในหน้าที่ของตำรวจไม่มีประสิทธิภาพเท่าที่ควรข้อ ๔ข้าราชการตำรวจที่มีพฤติการณ์ตามข้อ ๓ (๓) ให้ผู้มีอำนาจตามมาตรา ๖๑ดำเนินการตรวจสอบข้อเท็จจริงในเบื้องต้นให้เสร็จสิ้นภายใน ๑๕ วันโดยหากผลการตรวจสอบรับฟังได้ว่ามีพฤติการณ์ดังกล่าวจริงให้ดำเนินการสั่งสำรองราชการทุกรายเมื่อมีคำสั่งให้ข้าราชการตำรวจสำรองราชการตามวรรคหนึ่งแล้วให้กันตำแหน่งเดิมหรือตำแหน่งในระดับเดียวกันกับตำแหน่งเดิมของผู้ที่ถูกสั่งให้สำรองราชการไว้มีกำหนด ๓ เดือน นับตั้งแต่วันที่คำสั่งสำรองราชการมีผลใช้บังคับหากผู้ที่ถูกสั่งให้สำรองราชการยังไม่หมดเหตุสำรองราชการภายในระยะเวลาที่กำหนดให้พิจารณาแต่งตั้งผู้อื่นไปดำรงตำแหน่งที่กันไว้ได้ข้อ ๕วิธีการดำเนินการในระหว่างข้าราชการตำรวจสำรองราชการและเงื่อนไขการพิจารณาแต่งตั้งภายหลังหมดเหตุสำรองราชการให้เป็นไปตามที่สำนักงานตำรวจแห่งชาติกำหนดโดยได้รับความเห็นชอบจาก ก.ตร.ข้อ ๖การสั่งให้ข้าราชการตำรวจประจำหรือสำรองราชการโดยให้ขาดจากอัตราเงินเดือนในตำแหน่งเดิมให้สั่งประจำหรือสำรองราชการได้ในส่วนราชการที่มีอัตราประจำหรือสำรองราชการตามที่ก.ตร. กำหนด ทั้งนี้ในระหว่างที่ยังมิได้มีการกำหนดอัตราประจำ ให้นำอัตราสำรองราชการที่ ก.ตร.กำหนดไว้เดิมมาใช้เป็นอัตราประจำหรืออัตราสำรองราชการ แล้วแต่กรณีข้อ ๗ให้สำนักงานตำรวจแห่งชาติมีอำนาจตัดโอนอัตราประจำหรืออัตราสำรองราชการตามที่ ก.ตร. กำหนดจากส่วนราชการหนึ่งไปเพิ่มให้อีกส่วนราชการหนึ่งตั้งแต่ระดับกองบังคับการหรือเทียบเท่าขึ้นไปได้ข้อ ๘การสั่งให้ข้าราชการตำรวจตำแหน่งตั้งแต่ระดับผู้บังคับการและพนักงานสอบสวนผู้เชี่ยวชาญพิเศษหรือตำแหน่งเทียบเท่าขึ้นไปประจำหรือสำรองราชการในส่วนราชการใด ให้นำความกราบบังคมทูลเพื่อทรงทราบการสั่งให้ข้าราชการตำรวจตำแหน่งผู้บัญชาการตำรวจแห่งชาติจเรตำรวจแห่งชาติและรองผู้บัญชาการตำรวจแห่งชาติหรือตำแหน่งเทียบเท่าประจำหรือสำรองราชการในส่วนราชการใดให้นำความกราบบังคมทูลเพื่อทรงมีพระบรมราชโองการให้พ้นจากตำแหน่งนับตั้งแต่วันประจำหรือสำรองราชการตามมาตรา ๑๐๔ข้อ ๙เพื่อประโยชน์ในการเลื่อนขั้นและอัตราเงินเดือน การรักษาวินัยการออกจากราชการและสิทธิประโยชน์อื่น ๆของข้าราชการตำรวจที่ถูกสั่งให้ประจำสำนักงานตำรวจแห่งชาติหรือส่วนราชการใดหรือสำรองราชการในส่วนราชการใดตามกฎ ก.ตร. นี้ให้ถือเสมือนว่าข้าราชการตำรวจดังกล่าวดำรงตำแหน่งระดับเดิมข้อ ๑๐ในกรณีที่หมดความจำเป็นในการให้ข้าราชการตำรวจประจำ หรือหมดเหตุในการให้ข้าราชการตำรวจสำรองราชการและได้ดำเนินการตามเงื่อนไขที่สำนักงานตำรวจแห่งชาติกำหนดไว้ตาม ข้อ ๕ แล้วให้ผู้มีอำนาจตามมาตรา ๕๓ มาตรา ๕๔ และมาตรา ๕๕ดำเนินการแต่งตั้งในโอกาสแรกที่มีตำแหน่งว่างและเหมาะสมดังนี้(๑)กรณีถูกสั่งประจำ ให้แต่งตั้งไปดำรงตำแหน่งเดิมหรือตำแหน่งที่ไม่ต่ำกว่าตำแหน่งเดิม(๒)กรณีถูกสำรองราชการให้แต่งตั้งไปดำรงตำแหน่งเดิมหรือเทียบเท่าตำแหน่งเดิมแต่ถ้าจะแต่งตั้งให้ดำรงตำแหน่งต่ำกว่าหรือสูงกว่าตำแหน่งเดิมให้เสนอก.ตร. เพื่อพิจารณาอนุมัติเป็นราย ๆ ไปข้อ ๑๑ข้าราชการตำรวจผู้ใดถูกสั่งให้ประจำสำนักงานตำรวจแห่งชาติหรือส่วนราชการใดหรือสำรองราชการส่วนราชการใดก่อนวันที่ กฎ ก.ตร. ฉบับนี้ใช้บังคับให้ถือว่าเป็นผู้ถูกสั่งให้ประจำสำนักงานตำรวจแห่งชาติหรือส่วนราชการใด หรือสำรองราชการส่วนราชการใดตาม กฎ ก.ตร. ฉบับนี้ให้ไว้ ณ วันที่ ๑๘พฤษภาคม พ.ศ. ๒๕๔๘พลตำรวจเอก ชิดชัย วรรณสถิตย์รองนายกรัฐมนตรีปฏิบัติราชการแทน นายกรัฐมนตรีประธานกรรมการข้าราชการตำรวจภูวนนท์/ผู้จัดทำ๑ กันยายน ๒๕๕๓พัสสน/ผู้ตรวจ๒๘ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๒/ตอนที่ ๔๒ ก/หน้า ๑/๒๘ พฤษภาคม ๒๕๔๘